02/07/2013 | Administración LocalMunicipal
Oroso
Edicto de notificación. Expropiación fase II Villalbarro

EDICTO Notificación a ANA GLORIA BELTRAMINI MELLADO e GLORIA JANETH YALILA CIRDEI ZARDAIN. Expropiación no vial que une os núcleos rurais de Vilalbarro e o Cruceiro coa estrada N-550 (fase II), parte da parcela 2559 do polígono catastral 501. Co obxecto de cumprir o disposto no artigo 59.5 da Lei 30/1992, do 26 de novembro, do réxime xurídico das Administracións públicas e do procedemento administrativo común, e en relación coa notificación do acordo do Pleno do Concello do 21/03/2013 (punto 1 da orde do día: “Aprobación, se proceder, do proxecto de expropiación para a obtención dos terreos precisos para a execución das obras do “proxecto de obras de preinstalación de alumeado público e zonas peonís no vial que une os núcleos rurais de Vilalbarro e o Cruceiro coa estrada N-550 (fase II)”), xa que se intentou a notificación e non se puido realizar, procédese á súa práctica mediante o anuncio no Boletín Oficial da Provincia e no taboleiro de edictos do Concello para coñecemento do interesado. De conformidade co artigo 61 da Lei 30/1992 publícase un estrato dito acordo polo que poderá comparecer na Secretaría do Concello de Oroso no prazo de 10 días dende a súa publicación para o coñecemento do contido íntegro e constancia de tal coñecemento. “PRIMEIRO.–APROBAR DEFINITIVAMENTE o proxecto de expropiación para a obtención dos terreos precisos para a execución das obras do “proxecto de obras de preinstalación de alumeado público e zonas peonís no vial que une os núcleos rurais de Vilalbarro e o Cruceiro coa estrada N-550 (fase II)”, utilizando o procedemento de taxación conxunta previsto no artigo 143 da Lei 9/2002, do 30 de decembro, de ordenación urbanística e protección do medio rural de Galicia, por un importe total de 508,03 €. SEGUNDO.–NOTIFICARLLES este acordo aos que aparezan como titulares de bens o dereitos no expediente, conferíndolles un prazo de 20 días durante o que poderán manifestar por escrito ante o Concello a súa desconformidade coa valoración establecida no expediente que se aproba e, en tal caso, darlle traslado do expediente e da folla de aprecio impugnada ó Xurado de Expropiación de Galicia, paro os efectos de fixar o prezo xusto, que se fará de acordo cos criterios establecidos na lexislación vixente. No caso de que os interesados non formulasen oposición á valoración no citado prazo de vinte días, entenderase aceptada a que se fixou no acto aprobatorio do expediente, entendéndose determinado o prezo xusto definitivamente e de conformidade”. RECURSOS Procedemento de execución de acto administrativo firme. Este acordo constitúe un acto de trámite polo que pode formular cantas alegacións estime oportunas para a súa consideración na resolución que poña fin ao procedemento (artigo 107 da Lei 30/1992, do 26 de novembro, de réxime xurídico das Administracións públicas e do procedemento administrativo común). Igualmente, se estima que o dito acto decide directa ou indirectamente o asunto de fondo, determina a imposibilidade de continuar o procedemento, produce indefensión ou prexuízo irreparable a dereitos e intereses lexítimos, pode interpoñer, no prazo dun mes a partir do día seguinte ao da súa notificación, un recurso potestativo de reposición, que terá que fundamentar en calquera dos motivos de nulidade ou anulabilidade previstos nos artigos 62 e 63 da dita Lei 30/1992. Todo iso sen prexuízo da realización de cantas accións estime oportunas na defensa dos seus intereses lexítimos. Oroso, 12 de xuño de 2013. O alcalde, Manuel Mirás Franqueira